રાહુલ ગાંધીએ કહ્યું હતું કે, અમારી સરકારમાં વડાપ્રધાન મનમોહન સિંહે દેશ ચલાવી બતાવ્યો હતો. યુપીએના સમયમાં એનપીએ અઢી લાખ કરોડ રૂપિયા હતી, જે આજે 12 લાખ કરોડને આંબી ગઈ છે. કારણ કે નરેન્દ્ર મોદી તેમના મિત્રોની રક્ષા કરી રહ્યાં છે. રાહુલે પ્રહારો યથાવત રાખતા કહ્યું હતું કે, મોદી સાચું જ કહે છે કે, જે કામ કોઈ 70 વર્ષમાં નથી કરી શક્યું, તેના પર નિર્ણયો લેવામાં આવ્યા અને દેશના અર્થતંત્રના લીરે લીરા ઉડાડવામાં આવ્યા.